Հայկ Բաբայան

Հայկ Հարությունի Բաբայան (դեկտեմբերի 25, 1979, Գառնի, Կոտայքի մարզ), ՀՀ Ոստիկանության զորքերի հրամանատար, ՀՀ ոստիկանության պետի տեղակալ, ՀՀ ոստիկանության խորհրդակցական մարմնի (կոլեգիա) անդամ, կոչումով գնդապետ։

Գործունեություն 
Հայկ Բաբայանը ծնվել է 1979 թվականի դեկտեմբերի 25-ին Կոտայքի մարզի Գառնի գյուղում՝ մանկավարժների ընտանիքում։ 1986-1996 թվականներին սովորել է Գառնի գյուղի թիվ 2 միջնակարգ դպրոցում։ 1996-2000 թվականներին ուսումը շարունակել է Հայաստանի ֆիզիկական կուլտուրայի և սպորտի պետական ինստիտուտում՝ ստանալով մարզիչ-մանկավարժի մասնագիտություն։

2000 թվականին զորակոչվել է Հայաստանի զինված ուժեր պարտադիր զինվորական ծառայության՝ Մարշալ Բաղրամյանի անվան զորամասում։ Նույն թվականին սովորել և ավարտել է սպաների որակավորման կենտրոնի եռամսյա դասընթացները՝ ստանալով լեյտենանտի զինվորական կոչում։ 2000-2010 թվականներին ծառայելով Մարշալ Բաղրամյանի անվան զորամասում՝ զբաղեցրել է տարբեր պաշտոններ։

2010-2012 թվականներին ծառայել է Հայաստանի զինված ուժերի 3-րդ բանակային կորպուսում։ 2013-2015 թվականներին սովորել և ավարտել է ՀՀ Ոստիկանության կրթահամալիրի մագիստրատուրան՝ ստանալով իրավագիտություն մասնագիտությունը։

2012-2020 թվականներին զբաղեցրել է Հայաստանի ոստիկանության զորքերի հրամանատարի անձնակազմի հետ տարվող աշխատանքների գծով տեղակալի պաշտոնը։ Իր գործունեության ընթացքում պարբերաբար ղեկավարել և իրականացրել է ուսուցողական, ճանաչողական, լուսավորչական, բարեգործական միջոցառումներ։ Կարևորելով զինծառայողների հոգևոր դաստիարակությունը` Հայկ Բաբայանը ՀՀ ոստիկանության հոգևոր առաջնորդի օգնական Տեր Վրթանես քահանա Բաղումյանի հետ ՀՀ ոստիկանության զորքերի ստորաբաժանումներում հաճախակի կազմակերպել է հանդիպումներ, զրույցներ, քննարկումներ` նպաստելով զինծառայողների բարոյահոգեբանական դաստիարակության ամրապնդմանը, հոգևոր և բարոյական արժեքների ձևավորմանն ու զարգացմանը։ Կազմակերպել է նաև ուսումնամեթոդական հավաքներ` խթանելով զինծառայողների գիտելիքների, հմտությունների և կարողությունների զարգացմանը, մարտական հերթապահության ընթացքում նրանց պատրաստվածությանը։

2020 թվականի նոյեմբերի 16-ին Հայաստանի նախագահի հրամանագրով նշանակվել է Հայաստանի ոստիկանության զորքերի հրամանատար, ոստիկանության պետի տեղակալ։

Ընտանիք 
Հայկ Բաբայանն ամուսնացած է, ունի որդի և դուստր։

Կոչումներ 
 2000 թվական - շարքային
 2000 թվական - ավագ
 2000 թվական - լեյտենանտ
 2003 թվական - ավագ լեյտենանտ
 2005 թվական - կապիտան
 2008 թվական - մայոր
 2011 թվական - փոխգնդապետ
 2013 թվական - գնդապետ

Պարգևներ 

 ՀՀ պետական պարգև «Մարտական  ծառայություն» մեդալ 
 ՀՀ ԶՈւ «Անբասիր ծառայության համար» 1-ին աստիճանի մեդալ
 ՀՀ ԶՈւ «Անբասիր ծառայության համար» 2-րդ աստիճանի մեդալ
 «ՀՀ ԶՈւ 20-ամյակ» գերատեսչական մեդալ
 ՀՀ ԶՈւ «Ռազմական համագործակցության համար» մեդալ
 ՀՀ ոստիկանության «Օրենքի պատվար» մեդալ
 «Ոստիկանության 100-ամյակ» հոբելյանական մեդալ
 «Ոստիկանության զորքերում գերազանց ծառայության համար» 2-րդ աստիճանի կրծքանշան
 «Ոստիկանության զորքերում գերազանց ծառայության համար» 1-ին աստիճանի կրծքանշան
 Արցախի Հանրապետության «Մարտական խաչ» 2-րդ աստիճանի շքանշան (2021)
 «Մարտական զորակցություն» մեդալ (ապրիլ, 2021)
 «Վազգեն Սարգսյան» մեդալ (ապրիլ, 2021)
 «Սահմանապահ զորքեր 30-ամյակ» մեդալ (մայիս, 2022)
 «Ոստիկանության զորքեր 30-ամյակ» հոբելյանական մեդալ (հունիս, 2022)
 «Պետական պահպանության ծառայության 30 տարի» հոբելյանական մեդալ (հունիս, 2022)
 «Մարշալ Բաղրամյան» մեդալ (հունիս, 2022)

Հրատարակած աշխատություններ 
 Անչափահաս իրավախախտի հոգեբանություն / Տ․Ա․Ազատյան, Հ․Հ․Բաբայան․- Երևան։ Հեղինակային հրատարակություն, 148 էջ։

Ծանոթագրություններ

Արտաքին հղումներ 
 Գիտելիքների մրցույթ ոստիկանության զորքերում
 Դասը վարում է ոստիկանը
 Սփյուռքահայ երեխաները հյուրընկալվեցին ՀՀ ոստիկանության զորքերի թիվ 1033 զորամասում
 «Անչափահաս իրավախախտի հոգեբանություն», գրքի հեղինակներ Հայկ Բաբայան և Տաթևիկ Ազատյան
 ՈԶ հատուկ նշանակության զորամասը 17 տարեկան է
 Երկու տարի առաջ այս օրը Շուշիի մատույցներում զոհվեցին ոստիկանության զորքերի ծառայողներ
 Տեղի ունեցավ ոստիկանության զորքերի մարտական ծառայության հերթափոխը

Ոստիկանություն
Հայ ոստիկաններ
Հայ զինվորականներ